Նախագիծ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

 **Ո Ր Ո Շ Ո Ւ Մ**

« » 2018 թվականի N \_\_ - Ա

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ

«Հայաստանի Հանրապետության բյուջետային համակարգի մասին» Հայաստանի Հանրապետության օրենքի 19-րդ հոդվածի 3-րդ կետին, «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 64-րդ հոդվածի 3-րդ մասին, ինչպես նաև Հայաստանի Հանրապետության կառավարության 2016 թվականի ապրիլի 21-ի N 410-Ն որոշմամբ հաստատված կարգի 3-րդ կետին համապատասխան` Հայաստանի Հանրապետության կառավարությունը ***որոշում է.***

Զինվորական ծառայության պարտականությունները կատարելիս հրազենային վնասվածք ստացած Ռուզվելտ Արայի Թորոսյանի բուժումը Ֆրանսիայի Հանրապետությունում իրականացնելու նպատակով Հայաստանի Հանրապետության 2018 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդի հաշվին (բյուջետային ծախսերի տնտեսագիտական դասակարգման «Այլ նպաստներ բյուջեից» հոդվածով) Հայաստանի Հանրապետության պաշտպանության նախարարությանը 2018 թվականին հատկացնել 1,303.6 հազար դրամ:

Հայաստանի Հանրապետության

վարչապետի պաշտոնակատար Ն. Փաշինյան

2018 թ. «\_\_\_\_\_\_\_» «\_\_\_\_»

Երևան

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

|  |
| --- |
| **1. Ընթացիկ իրավիճակը և իրավական ակտի ընդունման անհրաժեշտությունը** |
|  Որոշման նախագծի ներկայացումը պայմանավորված է այն հանգամանքով, որ «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 64-րդ հոդվածի 3-րդ մասի և Հայաստանի Հանրապետության կառավարության 2016 թվականի ապրիլի 21-ի N 410-Ն որոշմամբ հաստատված կարգի պահանջների համաձայն ՀՀ առողջապահության նախարարի 2016թ. մայիսի 10-ի թիվ 18-Ն հրամանով ստեղծված մասնագիտական հանձնաժողովի կողմից 04.11.2016թ. դրական եզրակացություն է տրվել զինվորական ծառայության պարտականությունները կատարելիս հրազենային վնասվածք ստացած Ռուզվելտ Արայի Թորոսյանի բուժումը Ռուսաստանի Դաշնությունում իրականացնելու վերաբերյալ, որի հիման վրա և, հիմք ընդունելով ՀՀ կառավարության 21.04.2016թ. N 410-Ն որոշմամբ հաստատված կարգի 3-րդ կետի պահանջները` ՀՀ կառավարության պահուստային ֆոնդից ՀՀ պաշտպանության նախարարությանն է հատկացվում 1,318.3 հազար դրամ՝ որը ներառել է Ռուսաստանի Դաշնության բուժհաստատության կողմից տրված բուժման համար անհրաժեշտ ծախսերի, կեցության և ճանապարհածախսի հաշվարկը: ՀՀ առողջապահության նախարարի 2016թ. մայիսի 10-ի թիվ 18-Ն հրամանով ստեղծված մասնագիտական հանձնաժողովի կողմից 19.09.2018թ. դրական եզրակացություն է տրվել Ռուզվելտ Թորոսյանի բուժումը Ֆրանսիայի Հանրապետությունում, որի հիման վրա և, հիմք ընդունելով ՀՀ կառավարության 21.04.2016թ. N 410-Ն որոշմամբ հաստատված կարգի 3-րդ կետի պահանջները` ՀՀ կառավարության պահուստային ֆոնդից ՀՀ պաշտպանության նախարարությանն է հատկացվում 1,303.6 հազար դրամ, որը ՀՀ պաշտպանության նախարարության կողմից պետք է փոխանցվի Ռ. Թորոսյանի բանկային հաշվեհամարին` Ֆրանսիայի Հանրապետությունում վերջինիս բուժումն ապահովելու համար: |
| **2. Առաջարկվող կարգավորման բնույթը** |
| Նախագծի ընդունումը բխում է «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 64-րդ հոդվածի 3-րդ մասից, Հայաստանի Հանրապետության կառավարության 2016 թվականի ապրիլի 21-ի N 410-Ն որոշմամբ հաստատված կարգի 3-րդ կետից և նույն կարգի պահանջների համաձայն ՀՀ առողջապահության նախարարի 2016թ. մայիսի 10-ի թիվ 18-Ն հրամանով ստեղծված մասնագիտական հանձնաժողովի կողմից 19.09.2018թ. տրված դրական եզրակացությունից: |
| **3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**  |
|  Նախագիծը մշակվել է ՀՀ զինված ուժերի ռազմաբժշկական վարչության կողմից: |
| **4. Ակնկալվող արդյունքը** |
| Նախագծի ընդունման արդյունքում հնարավոր կլինի կազմակերպել զինվորական ծառայության պարտականությունները կատարելիս հրազենային վնասվածք ստացած Ռուզվելտ Արայի Թորոսյանի մասնագիտացված բուժօգնությունը և առողջական վիճակի բարելավումը: |

**ՏԵՂԵԿԱՆՔ**

**«Հայաստանի Հանրապետության պաշտպանության նախարարությանը գումար հատկացնելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ**

Որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնում:

**ՏԵՂԵԿԱՆՔ**

**«Հայաստանի Հանրապետության պաշտպանության նախարարությանը գումար հատկացնելու մասին» ՀՀ կառավարության որոշման նախագծի ընդունման կապակցությամբ ՀՀ պետական բյուջեի ծախսերի կամ եկամուտների ավելացման կամ նվազեցման վերաբերյալ**

 Որոշման նախագծի համաձայն ՀՀ կառավարության պահուստային ֆոնդից 2018 թվականին ՀՀ պաշտպանության նախարարությանն է հատկացվում 1,303.6 հազար դրամ:

**ԱՄՓՈՓԱԹԵՐԹ**

**«Հայաստանի Հանրապետության պաշտպանության նախարարությանը գումար հատկացնելու մասին» ՀՀ կառավարության որոշման նախագծի ընդունման կապակցությամբ շահագրգիռ մարմինների կողմից ստացված առաջարկությունների ու դիտողությունների վերաբերյալ**

|  |  |  |  |  |
| --- | --- | --- | --- | --- |
| Հ/հ | Առարկության, առաջարկության հեղինակը¸ գրության ստացման ամսաթիվը, գրության համարը | Առարկության, առաջարկության բովանդակությունը | Եզրակացություն | Կատարված փոփոխությունները |
| 1. | ՀՀ ֆինանսների նախարարություն15.11.2018թ. N 01/8-5/20798-18 | Նախագծում նշված «2018 թվականի երրորդ եռամսյակում հատկացնել 1,303.64 հազար դրամ» բառերն անհրաժեշտ է փոխարինել «2018 թվականին հատկացնել 1,303.6 հազար դրամ» | Ընդունվել է | Կատարվել են համապատասխան փոփոխություններ |
| 2. | ՀՀ առողջապահության նախարարություն09.11.2018թ. N ԱԹ/02.1/16413-18 | Նախագծի վերաբերյալ դիտողություն և առաջարկություններ չկան  | Ընդունվել է ի գիտություն |  |